નવી દિલ્હીઃ એક સમયે શહેર માટે સમસ્યારૂપ બનેલો કચરો કમાણી આપતો થઇ જાય તે ઘટનાથી બધાને નવાઇ લાગે જ. અહીં એવા એક માણસની વાત કરી રહ્યા છીએ કે જેમણે શહેર માટે મુસીબત સર્જનારા કચરાને આવકનું સાધન બનાવી દીધું છે. નવાઇની વાત છે કે આ શહેરમાં કચરો રોજ 15,000 રૂપિયા કમાઇ આપે છે. એટલું જ નહિ, તેની મારફત ગેસ બનાવવાના પ્લાન પર પણ કામ ચાલી રહ્યું છે. સરકારે જાહેર કરેલા દેશના 5મા સૌથી સ્વચ્છ શહેર ડુંગરપુરના નગર પરિષદના ચેરમેન કે કે ગુપ્તાની અહીં વાત કરવાની છે. શહેર માટે તેમના દ્વારા કરવામાં આવેલી પહેલોનો આ એક હિસ્સો છે.